12.8.2016

               LT

               Europos Sąjungos oficialusis leidinys

               C 294/109

         P8_TA(2014)0109
   Neprieštaravimas deleguotajam aktui: ex ante įnašai, skirti pertvarkymo finansavimo struktūroms
   2014 m. gruodžio 18 d. Europos Parlamento sprendimas neprieštarauti 2014 m. spalio 21 d. Komisijos deleguotajam reglamentui, kuriuo papildomos 2014 m. gegužės 15 d. Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms (C(2014)07674 – 2014/2923(DEA))
   (2016/C 294/38)

      Europos Parlamentas,

               —

               atsižvelgdamas į Komisijos deleguotąjį reglamentą (C(2014)07674),

               —

               atsižvelgdamas į Komisijos 2014 m. lapkričio 18 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Ekonomikos ir pinigų politikos komiteto 2014 m. gruodžio 16 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2014 m. gegužės 15 d. Europos Parlamento ir Tarybos direktyvą 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos rReglamentai (ES) Nr. 1093/2010 bei (ES) Nr. 648/2012 (1), ypač į jos 103 straipsnio 7 ir 8 dalis bei 115 straipsnio 5 dalį,

               —

               atsižvelgdamas į Ekonomikos ir pinigų politikos komiteto rekomendaciją dėl sprendimo,

               —

               atsižvelgdamas į Taryboje pasiektą susitarimą dėl įgyvendinimo reglamento, kuriuo nustatomos vienodos Europos Parlamento ir Tarybos reglamento (ES) Nr. 806/2014 nuostatų dėl ex ante įnašų į Bendrą pertvarkymo fondą taikymo sąlygos (COM(2014)0710),

               —

               atsižvelgdamas į Darbo tvarkos taisyklių 105 straipsnio 6 dalį,

               A.

               kadangi Direktyvos (ES) Nr. 59/2014 (Bankų gaivinimo ir pertvarkymo direktyva) 130 straipsnyje reikalaujama, kad valstybės narės taikytų nacionalines priemones, kad būtų laikomasi tos direktyvos nuo 2015 m. sausio 1 d.;

               B.

               kadangi, kad direktyva būtų taikoma, valstybės narės privalo užtikrinti, kad bent kartą per metus būtų renkami įnašai iš atitinkamų kredito įstaigų ir investicinių įmonių (toliau – įstaigos), kurioms išduotas veiklos jų teritorijoje leidimas (Bankų gaivinimo ir pertvarkymo direktyvos 103 straipsnio 1 dalis);

               C.

               kadangi tie įnašai turi būti koreguojami pagal įstaigų rizikos pobūdį, remiantis Komisijos deleguotajame akte nurodytais kriterijais;

               D.

               kadangi Bankų gaivinimo ir pertvarkymo direktyvos 103 straipsnio 7 dalyje Komisijai suteikiami įgaliojimai priimti deleguotuosius aktus, kuriuose patikslinama įnašų koregavimo pagal įstaigų rizikos pobūdį samprata, atsižvelgiant į tame straipsnyje išvardytus kriterijus;

               E.

               kadangi, kad įvykdytų tą įgaliojimą, 2014 m. spalio 21 d. Komisija priėmė Komisijos deleguotąjį reglamentą, kuriuo papildomos 2014 m. gegužės 15 d. Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms;

               F.

               kadangi šis deleguotasis reglamentas gali įsigalioti pasibaigus Parlamento ir Tarybos tikrinimo laikotarpiui tik tuo atveju, jeigu nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš; kadangi pagal Bankų gaivinimo ir pertvarkymo direktyvos 115 straipsnio 5 dalį nustatytas tikrinimo laikotarpis – trys mėnesiai nuo pranešimo dienos, t. y. iki 2015 m. sausio 1 d., ir jis gali būti pratęsiamas dar trim mėnesiais;

               G.

               kadangi, norint sklandžiai ir laiku įgyvendinti Bankų gaivinimo ir pertvarkymo direktyvos sistemą iki 2015 m. sausio 1 d., reikia, kad nacionalinės pertvarkymo institucijos kuo greičiau ir bet kokiu atveju ne vėliau kaip 2015 m. sausio 1 d. pradėtų skaičiuoti ir rinkti įnašus pertvarkymo finansavimo struktūroms; kadangi šie skaičiavimai ir rinkimas turi būti atliekami pagal minėtą deleguotąjį reglamentą;

               H.

               kadangi dėl šių priežasčių deleguotasis reglamentas turėtų įsigalioti 2014 m., dar nepasibaigus F konstatuojamojoje dalyje nurodytam tikrinimo laikotarpiui;

               I.

               kadangi Taryboje, neformaliai dalyvavus Parlamentui, pasiektas susitarimas dėl įgyvendinimo reglamento, kuriuo nustatomos vienodos Europos Parlamento ir Tarybos reglamento (ES) Nr. 806/2014 nuostatų dėl ex ante įnašų į Bendrą pertvarkymo fondą taikymo, dera su kalbamuoju deleguotuoju reglamentu;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 173, 2014 6 12, p. 190.


title: 2013/265/ES: 2013 m. gegužės 29 d. Tarybos sprendimas, kuriuo skiriamas Regionų komiteto Italijai atstovaujantis narys

text:
6.6.2013

               LT

               Europos Sąjungos oficialusis leidinys

               L 154/7

         TARYBOS SPRENDIMAS
   2013 m. gegužės 29 d.
   kuriuo skiriamas Regionų komiteto Italijai atstovaujantis narys
   (2013/265/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Giuseppe CASTIGLIONE kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Guerino TESTA, Presidente della Provincia di Pescara.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 29 d.

            Tarybos vardu

            Pirmininkas

         R. BRUTON

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2015 m. kovo 25 d. Komisijos sprendimas (ES) 2015/512, kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo

text:
26.3.2015

               LT

               Europos Sąjungos oficialusis leidinys

               L 81/4

         KOMISIJOS SPRENDIMAS (ES) 2015/512
   2015 m. kovo 25 d.
   kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   kadangi:

               (1)

               2014 m. lapkričio 5 d. įvykusiame 2104-ame Komisijos narių kolegijos posėdyje Komisija nusprendė pertvarkyti savo tarnybas ir Ekonomikos ir finansų reikalų generaliniam direktoratui perduoti Europos kovos su sukčiavimu tarnybos uždavinius, susijusius su Komisijos teisinių ir reguliavimo iniciatyvų, kuriomis siekiama užtikrinti euro apsaugą nuo padirbinėjimo, rengimu ir parama toje srityje teikiant mokymo paslaugas ir techninę pagalbą;

               (2)

               todėl Komisijos sprendimas 1999/352/EB, EAPB, Euratomas (1) turėtų būti iš dalies pakeistas;

               (3)

               2015 m. sausio 1 d. įvykdytas pirmiau nurodytas Komisijos tarnybų pertvarkymas, todėl turėtų būti nedelsiant atnaujintos atitinkamos teisės akto nuostatos,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/352/EB, EAPB, Euratomas 2 straipsnis iš dalies keičiamas taip:

               1)

               2 dalies antras sakinys išbraukiamas;

               2)

               4 dalis pakeičiama taip:
               „4.   Tarnyba yra atsakinga už tai, kad būtų rengiamos Komisijos teisinės ir reguliavimo iniciatyvos, kuriomis siekiama užtikrinti sukčiavimo prevenciją, kaip nurodyta 1 dalyje.“

         2 straipsnis
   Šis sprendimas įsigalioja pirmą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. kovo 25 d.

            Komisijos vardu

            Pirmininkas

         Jean-Claude JUNCKER

      (1)  1999 m. balandžio 28 d. Komisijos sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo (OL L 136, 1999 5 31, p. 20).


title: 2011/808/ES: 2011 m. gruodžio 5 d. Tarybos sprendimas, kuriuo iš dalies keičiamas Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo ir pratęsiamas jo galiojimo laikotarpis

text:
7.12.2011

               LT

               Europos Sąjungos oficialusis leidinys

               L 324/1

         TARYBOS SPRENDIMAS
   2011 m. gruodžio 5 d.
   kuriuo iš dalies keičiamas Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo ir pratęsiamas jo galiojimo laikotarpis
   (2011/808/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) ir iš dalies pakeistą 2010 m. birželio 22 d. Uagadugu (Burkina Fasas) (2) (toliau – AKR ir ES partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   susitarusi su Sąjungos vyriausiuoju įgaliotiniu užsienio reikalams ir saugumo politikai,
   kadangi:

               (1)

               2010 m. birželio 7 d. Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo (4) buvo priimtas, kad būtų įgyvendintos atitinkamos priemonės, taikomos dėl esminių šio AKR ir ES susitarimo 9 straipsnio elementų pažeidimo;

               (2)

               Sprendimu 2011/324/ES (5) šių atitinkamų priemonių galiojimas buvo pratęstas iki 2011 m. gruodžio 6 d., kadangi praėjus dvylikos mėnesių terminui Madagaskaro politinio proceso dalyviai nepasirašė, o Pietų Afrikos vystymosi bendrija (SADC), Afrikos Sąjunga ir tarptautinė bendruomenė nepatvirtino bendru sutarimu pagrįsto pereinamojo laikotarpio plano;

               (3)

               visiems Madagaskaro politinio proceso dalyviams įdėjus daug pastangų ir SADC tarpininkavus, dauguma Madagaskaro politinio proceso dalyvių 2011 m. rugsėjo 16 d. pasirašė krizei Madagaskare įveikti skirtą planą. Plane išdėstyti įsipareigojimai, kuriuos dokumentą pasirašę subjektai susitarė prisiimti, kad sėkmingai užbaigtų neutralų, įtraukų ir bendru sutarimu grindžiamą pereinamojo laikotarpio procesą, kurio pabaigoje turės būti surengti patikimi, laisvi ir skaidrūs rinkimai, kurie sudarys sąlygas atkurti konstitucinę tvarką. Jis jau pradėtas įgyvendinti 2011 m. spalio 28 d. bendru sutarimu paskyrus Ministrą Pirmininką;

               (4)

               todėl atitinkamos galiojančios priemonės turi būti iš dalies pakeistos, kad Europos Sąjunga galėtų remti pereinamojo laikotarpio procesą, su sąlyga, kad Madagaskaras įvykdys įsipareigojimus, susijusius su svarbiausiais plano tikslais, arba įsipareigojimus, dėl kurių gali būti susitarta Madagaskaro Vyriausybės ir Sąjungos galimo politinio dialogo metu;

               (5)

               Sprendimo 2010/371/ES galiojimo laikotarpis baigiasi 2011 m. gruodžio 6 d. Atitinkamos priemonės, iš dalies pakeistos šiuo sprendimu, turėtų būti taikomos dvylika mėnesių, neatmetant galimybės per šį laikotarpį jas reguliariai peržiūrėti,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/371/ES iš dalies keičiamas taip:

               1)

               3 straipsnio antras sakinys pakeičiamas šiuo tekstu:
               „Jis galioja laikotarpiu iki 2012 m. gruodžio 6 d., neatmetant galimybės per šį laikotarpį jį reguliariai peržiūrėti“;

               2)

               atitinkamos priemonės, išvardytos 2010 m. birželio 7 d. Sprendimo 2010/371/ES priede, pakeičiamos atitinkamomis priemonėmis, išvardytomis šio sprendimo priede.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 5 d.

            Tarybos vardu

            Pirmininkas

         M. DOWGIELEWICZ

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  OL L 169, 2010 7 3, p. 13

      (5)  OL L 146, 2011 6 1, p. 2.

      PRIEDAS

         RAŠTAS LAIKINAJAM PREZIDENTUI

      Gerbiamasis Prezidente,
      Europos Sąjungai (ES) labai svarbios Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašyto 2000 m. birželio 23 d. Kotonu ir iš dalies pakeisto 2010 m. birželio 22 d. Uagadugu (Burkina Fasas) (toliau – AKR ir ES partnerystės susitarimas) 9 straipsnio nuostatos. Pagarba žmogaus teisėms, demokratinės institucijos ir teisinė valstybė yra esminiai AKR ir ES partnerystės susitarimo elementai, taigi, ir mūsų santykių pagrindas.
      2011 m. birželio 16 d. laišku Europos Sąjunga pranešė Jums apie savo Sprendimą 2011/324/ES, kuriuo iki 2011 m. gruodžio 6 d. pratęstos atitinkamos priemonės, nurodytos AKR ir ES partnerystės susitarimo 96 straipsnio 2 dalies c punkte.
      Nuo tos dienos Europos Sąjunga atidžiai stebėjo politinę padėtį Jūsų šalyje ir aktyviai rėmė tarpininkavimo veiksmus, kurių ėmėsi visų pirma Pietų Afrikos vystymosi bendrija (SADC) ir rėmė, be kita ko, Indijos vandenyno komisija ir kiti Afrikos partneriai ir kuriais galiausiai buvo sudaryta galimybė 2011 m. rugsėjo 16 d. pasirašyti krizei Madagaskare įveikti skirtą planą, su pakeitimais ir paaiškinimais dėl visų dėl politinių priežasčių tremtyje atsidūrusių Madagaskaro piliečių sugrįžimo į šalį, kurie buvo įtraukti po 2011 m. birželio 11 ir 12 d. įvykusio SADC aukščiausiojo lygio susitikimo.
      Europos Sąjunga palankiai įvertino šį pasirašymą, atveriantį kelią pereinamojo laikotarpio procesui, kurio pabaigoje turės būti surengti patikimi, laisvi ir skaidrūs rinkimai, po kurių būtų galima greitai atkurti konstitucinę tvarką. Europos Sąjunga priminė, kad ji ir toliau yra pasirengusi teikti politinę ir finansinę paramą bei remti pereinamojo laikotarpio procesą, atsakydama į prašymą, kurį SADC ir Afrikos Sąjunga turėtų pateikti, bei glaudžiai bendradarbiaudama su tarptautine bendruomene. Europos Sąjunga yra pasirengusi aktyviau vesti dialogą su pereinamojo laikotarpio valdžios institucijomis, suformuotomis įgyvendinant planą, ir apsvarstyti tokio rėmimo sąlygas ir tvarką.
      Kaip nurodyta plano 4, 5, 6 ir 8 straipsniuose, Ministro Pirmininko skyrimas bendru sutarimu ir perinamojo laikotarpio vyriausybės skyrimas yra lemiamas etapas įgyvendinant šį procesą, kadangi jiems pavesta, bendradarbiaujant su tarptautine bendruomene, sudaryti patikimiems, teisingiems ir skaidriems rinkimams surengti būtinas sąlygas.
      Europos Sąjungos politinė ir finansinė parama priklausys nuo to, ar Madagaskaras vykdys toliau išvardytus įsipareigojimus:

                  Madagaskaro įsipareigojimai

                  Europos Sąjungos įsipareigojimai

                  Plano pasirašymas

                  Sąjungos vyriausiojo įgaliotinio užsienio reikalams ir saugumo politikai (vyriausiasis įgaliotinis) spaudos atstovo pareiškimas (teigiamas atsakymas, kuriame palankiai įvertinamas pasirašymas ir nurodomas pasirengimas teikti politinę bei finansinę paramą pereinamojo laikotarpio įgyvendinimui, su sąlyga, kad šis procesas bus įvykdytas)

                     Pirmieji aukšto lygio susitikimai su Madagaskaro valdžios institucijomis (dviejų Madagaskaro ministrų vizitas)

                     Pažeidžiamoms gyventojų grupėms remti skirtų programų (Sveikatos, švietimo, mitybos programa, Pilietinės visuomenės rėmimo programa, Aprūpinimo maistu / kaimo infrastruktūrų programa, Intensyvaus užimtumo kaime galimybių (HIMO) programa), finansuojamų iš 10-ojo Europos vystymosi fondo (EPF) skiriant apytikriai 100 mln. EUR ir biudžeto eilučių, nustatymas / formulavimas

                     Pereinamajam laikotarpiui remti skirtų programų, finansuojamų iš 10-ojo EPF ir biudžeto eilučių, nustatymas

                     Vystomojo bendradarbiavimo programų, finansuojamų iš 10-ojo EPF, visų pirma pasitelkiant techninio bendradarbiavimo priemonę, skiriant 6 mln. EUR (10-ojo EPF nacionalinėje orientacinėje programoje nurodytose veiklos srityse), biudžeto eilučių ir Europos investicijų banko operacijų nustatymas

                     Ministro pirmininko paskyrimas bendru sutarimu ir nacionalinės vienybės pereinamojo laikotarpio vyriausybės sudarymas

                  Laikinojo prezidento ir pereinamojo laikotarpio vyriausybės teisėtumo pripažinimas, sudarant sąlygas ES ambasadoriui Madagaskare įteikti skiriamuosius raštus

                  ES teigiama reakcija į bendrų tarptautinės bendruomenės veiksmų koordinavimą ir aktyvus dalyvavimas jame, konsultuojantis su SADC ir Afrikos Sąjunga

                     Rinkimų rėmimo priemonių, įgyvendinamų pagal įvairias priemones, ypač stabilumo priemonę, nustatymas atsižvelgiant į turimus finansinius išteklius

                     Pereinamajam laikotarpiui remti skirtų projektų, finansuojamų iš 10-ojo EPF ir biudžeto eilučių, formulavimas

                     Vystomojo bendradarbiavimo programų, finansuojamų iš 10-ojo EPF (10-ojo EPF nacionalinėje orientacinėje programoje nurodytose veiklos srityse) ir biudžeto eilučių, formulavimas

                     Pereinamojo laikotarpio parlamento ir nepriklausomos nacionalinės rinkimų komisijos įsteigimas, patikimos rinkimų sistemos parengimas ir įgyvendinimas remiant Jungtinėms Tautoms (JT) (rinkimų vertinimo ataskaita)

                     Jeigu JT rinkimų vertinimo misijos ataskaita vertinama teigiamai ir rinkimų tvarkaraštis yra realistiškas:

                              —

                                 Madagaskaro įtraukimas į 2012 m. ES rinkimų stebėjimo misijos prioritetinių šalių sąrašą, taip pabrėžiant Sąjungos norą nusiųsti ES rinkimų stebėjimo misiją, atsižvelgiant į turimus finansinius išteklius ir tiriamosios misijos rezultatus

                              —

                                 Rinkimų rėmimo priemonių, įgyvendinamų pagal įvairias priemones, ypač stabilumo priemonę, formulavimas atsižvelgiant į turimus finansinius išteklius

                     Amnestijos įstatymo, kurį ratifikuotų Pereinamojo laikotarpio parlamentas, priėmimas ir įstatymo dėl laikinojo prezidento, ministro pirmininko ir pereinamojo laikotarpio vyriausybės atsistatydinimo sąlygų, jeigu minėti asmenys nuspręstų dalyvauti rinkimuose, priėmimas tame Parlamente

                     Nacionalinio susitaikymo ir demokratizacijos rėmimo priemonių nustatymas / formulavimas

                     Parlamento ir prezidento rinkimų surengimas

                     ES rinkimų stebėjimo misijos nusiuntimas atsižvelgiant į turimus finansinius išteklius

                  Rinkimų rezultatų paskelbimas

                     Vyriausiojo įgaliotinio pareiškimas dėl rinkimų eigos ir rezultatų, kuriame įvertinamas jų patikimumas

                     Jeigu rinkimai įvertinami teigiamai, sprendimo pagal AKR ir ES partnerystės susitarimo 96 straipsnį ir Europos Komisijos sprendimo perimti nacionalinio įgaliojimus suteikiančio pareigūno funkcijas panaikinimo procedūros pradžia

                     Naujas prezidentas, vyriausybė ir parlamentas; konstitucinės tvarkos atkūrimas

                     Vyriausiojo įgaliotinio ir Komisijos nario, atsakingo už vystymąsi pasirašytas Sąjungos pareiškimas, kuriuo teigiamai įvertinamas konstitucinės tvarkos atkūrimas ir patvirtinamas visiškas ES ir Madagaskaro santykių normalizavimas bei visiškas vystomojo bendradarbiavimo atnaujinimas

                     Sprendimo pagal AKR ir ES partnerystės susitarimo 96 straipsnį ir Komisijos sprendimo perimti nacionalinio įgaliojimus suteikiančio pareigūno funkcijas panaikinimas

            Raginame Jus ir visus Madagaskaro politinio proceso dalyvius toliau ryžtingai dėti visas pastangas kuo greičiau įgyvendinti planą, kad Europos Sąjunga galėtų remti sutarimu pagrįstą neutralų pereinamojo laikotarpio procesą ir padėtų Madagaskarui įveikti krizę.
      Europos Sąjunga nusprendė pakeisti atitinkamas priemones, nustatytas Sprendimo 2010/371/ES priede pateiktame laiške toliau išvardytomis atitinkamomis priemonėmis:

                  —

                  humanitarinei ir neatidėliotinai pagalbai poveikio nedaroma;

                  —

                  Europos Komisija įgyvendins tam tikrus projektus ir programas, kuriais tiesiogiai remiami gyventojai;

                  —

                  pagal 9-ojo ir 10-ojo EPF nacionalines orientacines programas teikiama parama biudžetui lieka sustabdyta;

                  —

                  pagal 9-ąjį EPF jau vykdomi projektai ir programos įgyvendinami toliau, išskyrus veiksmus ir mokėjimus, kai tiesiogiai dalyvauja vyriausybė ir jos tarnybos; atsižvelgiant į politinės padėties raidą gali būti atlikta peržiūra. Galiojančių sutarčių pakeitimai ir priedai kiekvienu atveju nagrinėjami atskirai;

                  —

                  regioniniai projektai kiekvienu atveju vertinami atskirai;

                  —

                  10-ojo EPF nacionalinės orientacinės programos įgyvendinimas priklauso nuo to, ar Madagaskaras įvykdys pirmiau pateiktoje lentelėje nustatytus įsipareigojimus. Jei įsipareigojimai bus vykdomi, Europos Sąjunga laipsniškai imsis atitinkamų veiksmų, susijusių su laipsnišku vystomojo bendradarbiavimo programų atnaujinimu, pereinamojo laikotarpio rėmimo priemonėmis, visų pirma rinkimų proceso rėmimo srityje, ir galiausiai visiškai atnaujins vystomąjį bendradarbiavimą, suteikdama Madagaskarui galimybę gauti didžiąją dalį paskirtų lėšų.

            Šios priemonės galios 12 mėnesių, tačiau bet kuriuo metu galės būti peržiūrėtos atsižvelgiant į teigiamą arba neigiamą politinės padėties Madagaskare raidą.
      Pagarbiai

               Europos Sąjungos vardu

               Tarybos vardu

               Komisijos vardu


title: 2008/434/EB: 2008 m. birželio 6 d. Tarybos sprendimas dėl Regionų komiteto Italijai atstovaujančio nario skyrimo

text:
12.6.2008

               LT

               Europos Sąjungos oficialusis leidinys

               L 153/34

      TARYBOS SPRENDIMAS

   2008 m. birželio 6 d.
   dėl Regionų komiteto Italijai atstovaujančio nario skyrimo
   (2008/434/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Giancarlo GABBIANELLI įgaliojimams tapo laisva viena nario vieta,

         NUSPRENDĖ:
   1 straipsnis
   Giuseppe MICARELLI, Sindaco del Comune di Capodimonte, skiriamas Regionų komiteto nariu likusiam kadencijos laikui, t. y. iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. birželio 6 d.

            Tarybos vardu

            Pirmininkas

         A. VIZJAK

      (1)  OL L 56, 2006 2 25, p. 75.